nahid-hub/BLUGE-bengali-wikipedia-section-title-prediction huggingface dataset:
১৯৮২ সালে অস্ট্রেলিয়া দলের সাথে পাকিস্তান গমন করেন। ঐ সফরের তিন টেস্টের সবকটিতেই অংশগ্রহণ ছিল জন ডাইসনের। করাচীতে সিরিজের প্রথম টেস্টে সুন্দর খেলে ৮৭ ও ৬ রান তুলেন। এরপর ২৭ ও ৪৩ এবং ১০ ও ৫১ রান তুলেন তিনি।

১৯৮২-৮৩ মৌসুমে নিজদেশে অনুষ্ঠিত অ্যাশেজ সিরিজের পাঁচ টেস্টের সবকটিতেই সফরকারী ইংল্যান্ডের বিপক্ষে তার অংশগ্রহণ ছিল। টেস্টগুলোয় তিনি ৫২ ও ১২, ১ ও ৪, ৪৪ ও ৩৭, ২১ ও ৩১ এবং ৭৯ ও ২ রানের ইনিংস খেলেন।

১৯৮২-৮৩ মৌসুমে এসসিজিতে সফরকারী ইংরেজ একাদশের বিপক্ষে ৪৩ ও ৫৯ রান তুলেন। এছাড়াও, সফরকারী নিউজিল্যান্ডীয় একাদশের বিপক্ষে ৫০ ওভারের খেলায় ৪৪ রান তুলেছিলেন।

বিশ্ব সিরিজ কাপের প্রথম ৯ খেলায় প্রায় ৪০ গড়ে রান তুললেও অস্ট্রেলিয়া দল থেকে বাদ পড়েন।

১৯৮২-৮৩ মৌসুমে এসসিজিতে সফরকারী শ্রীলঙ্কা একাদশের বিপক্ষে নিউ সাউথ ওয়লসের সদস্যরূপে ৫২ রান তুলেন।

১৯৮৩ সালে ইংল্যান্ডে অনুষ্ঠিত ক্রিকেট বিশ্বকাপে তাকে অস্ট্রেলীয় দলের সদস্য হিসেবে রাখা হয়নি।

সঠিক অনুচ্ছেদ শিরোনাম কোনটি?
titleA. তৃতীয় প্রত্যাবর্তন
titleB. টেস্ট ক্রিকেট
titleC. অবসর
titleD. পাকিস্তান গমন, ১৯৮২-৮৩
উত্তর: titleD
এই রাজ্যে বেশকিছু সুপ্রাচীন মন্দির রয়েছে। তারমধ্যে দেওঘর জেলা-র বৈদ্যনাথ মন্দির, রামগড় জেলার ছিন্নমস্তা মন্দির ও রাঁচি জেলার মা দেউড়ি মন্দির প্রসিদ্ধ।

২০১১ সালের আদমশুমারি অনুযায়ী, হিন্দুধর্ম রাজ্যটির সর্বাধিক ৬৭.৮ শতাংশের পালিত ধর্ম। এর পর আছে ইসলাম ১৪.৫% এবং খ্রিস্টান ৪.৩%। [30] অন্যান্য প্রধান ধর্ম হিসাবে সরনা ধর্ম জনসংখ্যার ১২.৮%। 


সঠিক অনুচ্ছেদ শিরোনাম কোনটি?
titleA. ভাষাসমূহ
titleB. ইতিহাস
titleC. খেলাধুলা
titleD. ধর্ম
উত্তর: titleD
কোন ব্যক্তি তাহার সম্পত্তি অন্যের নিকট বিক্রয় করে যে দলিল সম্পাদন ও রেজিষ্টারী করে দেন তাকে সাফাকবালা বা বিক্রয় কবলা বা খরিদা কবালা বলা হয়। এই কবালা নির্ধারিত দলিল ষ্ট্যাম্পে লিখার পর দলিল দাতা অর্থাৎ বিক্রেতা সাবরেজিষ্টারী অফিসে উপস্থিত হয়ে দলিল সহি সম্পাদন করে গ্রহিতা অর্থাৎ খরিদ্দারের বরাবরে রেজিষ্টারী করে দিবেন। এই দলিল রেজিষ্টারী হওয়ার সঙ্গে সঙ্গে দলিলের তফছিলে লিখিত অর্থাৎ বিক্রিত ভূমির যাবতীয় স্বত্ব দলিল দাতা হতে বিলুপ্ত হয়ে দলিল গ্রহিতাতে অর্থাৎ খরিদ্দারের উপর অর্পিত হলো। দলিলদাতা ময় ওয়ারিশানক্রমে উক্ত জমি হতে নিঃস্বত্ববান হলেন।

সঠিক অনুচ্ছেদ শিরোনাম কোনটি?
titleA. হেবা দলিল
titleB. সাফকবালা দলিল
titleC. বেনামী দলিল
titleD. ডিক্রি দলিল
উত্তর: titleB
১৯৪০-এর দশক থেকে ১৯৮৫ সাল পর্যন্ত ক্যালভিন এস হল পঞ্চাশ হাজারেরও বেশি স্বপ্ন সম্বন্ধীয় প্রতিবেদন সংগ্রহ করে মার্কিন যুক্তরাষ্ট্রের ওহাইয়োতে অবস্থিত কেইস ওয়েস্টার্ন রিজার্ভ ইউনিভার্সিটিতে পেশ করেন। ১৯৬৬ সালে হল এবং "ভ্যান দ্য ক্যাসল দ্য কন্টেন্ট এনালাইসিস অফ ড্রিমস" নামে একটি গ্রন্থ প্রকাশ করেন। গ্রন্থে তারা কোডিং পদ্ধতির মাধ্যমে এক হাজার কলেজ ছাত্রের স্বপ্নের প্রতিবেদন তুলে ধরেছেন। সেখানে তারা দেখিয়েছেন যে, সমগ্র বিশ্বের জনগণ সাধারণত একই ধরনের বিষয় নিয়ে স্বপ্ন দেখে। হলের পূর্ণাঙ্গ স্বপ্ন সংবলিত প্রতিবেদন ১৯৯০ এর মাঝামাঝি সময়ে তার উত্তরসূরী উইলিয়াম ডোমহফ কর্তৃক জনসমক্ষে প্রকাশিত হয়। সেখানে আরও ভিন্ন বিশ্লেষণ দেখা যায়। স্বপ্নে মানুষ অধিকাংশ সময়ই গত দিন বা গত সপ্তাহের বিভিন্ন ঘটনা সম্পর্কিত কিছু দেখে।

সঠিক অনুচ্ছেদ শিরোনাম কোনটি?
titleA. রাতের আশঙ্কা(Night terror):
titleB. অমূলপ্রত্যক্ষ(Hallucination):
titleC. পরিভাষা
titleD. গবেষণা
উত্তর: titleD
১৯৬৫ সালে তার প্রাথমিক শিক্ষা জীবনের শুরু হয়। ১৯৭৬ সালে বান্দরবান সরকারী উচ্চ বিদ্যালয় থেকে এসএসসি পাশ করেন। উচ্চ মাধ্যমিক শিক্ষা গ্রহণের জন্য তিনি প্রথমে চট্টগ্রাম সরকারী কলেজে এবং পরে বান্দরবান সরকারী কলেজ থেকে এইচএসসি পাশ করেন। তিনি রাজশাহী বিশ্ববিদ্যালয় থেকে রাষ্ট্রবিজ্ঞানে স্নাতক (সম্মান) ও স্নাতকোত্তর ডিগ্রী লাভ করেন।

সঠিক অনুচ্ছেদ শিরোনাম কোনটি?
titleA. ক্রীড়া সংগঠক
titleB. রাজনৈতিক জীবন
titleC. শিক্ষা জীবন
titleD. প্রাথমিক জীবন
উত্তর: titleC
ঢাকা বিশ্ববিদ্যালয় চলচ্চিত্র সংসদ জাতীয় শোক দিবস, মহান বিজয় দিবস, মহান স্বাধীনতা দিবস সহ বিভিন্ন জাতীয় দিবসে টিএসসি প্রাঙ্গণে উন্মুক্ত চলচ্চিত্র প্রদর্শনীর আয়োজন করে। বছরের বিভিন্ন সময়ে প্রখ্যাত চলচ্চিত্র ব্যক্তিত্বদের স্মরণে আয়োজন করা হয় উন্মুক্ত চলচ্চিত্র প্রদর্শনী ও আলোচনা সভার। পাশাপাশি চলচ্চিত্রের বিভিন্ন দিক বিবেচনায় আয়োজিত হয় বিষয়ভিত্তিক সেমিনার।

সঠিক অনুচ্ছেদ শিরোনাম কোনটি?
titleA. ফ্ল্যাশব্যাক
titleB. অন্যান্য কার্যক্রম
titleC. ওয়ার্ল্ড ফিল্ম ম্যানিফেস্টিশন প্রোগ্রাম
titleD. উপদেষ্টা
উত্তর: titleB
৭ সেপ্টেম্বর, ১৯৯৬ তারিখে মর্মান্তিক সড়ক দূর্ঘটনায় হিলদা-র দেহাবসান ঘটে। এ সময় তিনি তাঁর সর্বশেষ ও সর্বাপেক্ষা সফলতম অ্যালবাম "কোরাসন বালিয়েন্তে"-র ("সাহসী হৃদয়") প্রচারণায় দেশব্যাপী ভ্রমণ করছিলেন। মা, নিজ কন্যা, তিনজন সঙ্গীতশিল্পী ও বাস চালক তাঁর সাথে ছিলেন। এন্ত্রে রিওস প্রদেশের ন্যাশনাল রুট ১২-এর ১২৯ কিলোমিটার সামনে এক ট্রাকের সাথে মুখোমুখি সংঘর্ষে তারা সবাই নিহত হন।

সঠিক অনুচ্ছেদ শিরোনাম কোনটি?
titleA. কীর্তগাঁথা
titleB. গণমাধ্যমে
titleC. প্রারম্ভিক জীবন
titleD. দেহাবসান
উত্তর: titleD
আব্দুল কাদের মোল্লার ফাঁসি দাবি করে সারা বাংলাদেশে আন্দোলন শুরু হয়। তার বিরুদ্ধে আনা ছয়টি অভিযোগের মধ্যে পাঁচটি অভিযোগ প্রমাণিত হলেও শাস্তি হিসেবে যাবজ্জীবন কারাদন্ড দেয়া হয়। এর বিরুদ্ধে ব্লগার ও অনলাইন অ্যাক্টিভিস্টরা শাহবাগে এই আন্দোলন শুরু করলেও খুব দ্রুতই এই আন্দোলন সর্বস্তরের মানুষের কাছে গ্রহণযোগ্যতা পায় এবং এই আন্দোলনে বিশ্ববিদ্যালয়ের শিক্ষকবৃন্দ, সাংসদ, মন্ত্রী ও তারকারাও সংহতি প্রকাশ করে। পরে এটি বাংলাদেশের বিভিন্ন স্থানে বিশেষ করে চট্টগ্রাম, সিলেট, খুলনা, গাজীপুর, নারায়ণগঞ্জ, নোয়াখালী, কুমিল্লা, রংপুর প্রভৃতি শহরে ছড়িয়ে পরে।

সঠিক অনুচ্ছেদ শিরোনাম কোনটি?
titleA. প্রজন্ম চত্বর
titleB. আন্দোলনের প্রকৃতি
titleC. ফলাফল
titleD. বাংলাদেশে
উত্তর: titleD
লর্ড লেফটেন্যান্ট, লর্ড উইমবোন ১৯১৬ সালে আয়ারল্যান্ডে সামরিক আইন জারী করেন ডাবলিনের রাস্তার নিয়ম শৃঙ্খলা আনতে। পরে ব্রিটিশ শাসকের অনুমতিক্রমে সারা দেশেই জারী হয় সামরিক আইন। আইরিশ গৃহযুদ্ধে ও আয়ারল্যান্ডের স্বাধীনতা যুদ্ধর সময় ব্রিটিশ সরকার সামরিক শাসন বহাল রেখেছিল গোটা আয়ারল্যান্ডে। বর্তমান আইরিশ সংবিধান অনুযায়ী সংসদ সামরিক আইন জারী করতে পারে জাতীয় জরুরী অবস্থার ক্ষেত্রে। কিন্তু কোনো অবস্থাতেই এমনকি জরুরী অবস্থা, সামরিক শাসনাধীনেও কারো মৃত্যুদণ্ড দেওয়া যায়না।

সঠিক অনুচ্ছেদ শিরোনাম কোনটি?
titleA. আয়ারল্যান্ড
titleB. নানা দেশে
titleC. মিশর
titleD. ব্রুনেই
উত্তর: titleA
বরবটি বা শিমের মতো লতা গাছ। এ শিম চওড়ায় ২-৩ সেন্টিমিটার ও লম্বায় বেশি ২০ সেন্টিমিটার হয়। ১০-১৫ ফুট লম্বা হয় একটা পূর্ণাঙ্গ শিম গাছ। প্রতিটি গাছে ৪০-৫০টা ফল ধরে। যখন শিম শক্ত হয় তখনই সবজি হিসেবে খাওয়া যায় না। শিমে বীজ আসলে মটরশুঁটির মতো খাওয়া যায়। ফল ধরা শুরু হলে ৩ মাস পর্যন্ত কামরাঙা শিম সবজি সংগ্রহ করা যায়।

সঠিক অনুচ্ছেদ শিরোনাম কোনটি?
titleA. পুষ্টিগুণ
titleB. ইতিহাস
titleC. পরিচিতি
titleD. নামকরণ
উত্তর: titleC
এ ছাড়াও বাণিজ্যিকভাবে ছাপার জন্য প্রেস এ কাঠের ব্লক ব্যবহার করা হয়৷ প্রাথমিকভাবে এ ধরনের ব্যবহার শুধুমাত্র এশিয়াতেই দেখা গেলেও পরবর্তীতে ইউরোপেও এর ব্যবহার দেখা যায়৷ ইউরোপে ১৪৬৫ সালে এরকম প্রেস এর ব্যবহার লক্ষ্য করা যায়, যার সাথে আধুনিক সময়ের গুটেনবার্গ ধরনের প্রেস এর সাথে মিল রয়েছে৷ এ ক্ষেত্রে অবশ্য রঙিন ছাপার কাজও করা হয়৷

সঠিক অনুচ্ছেদ শিরোনাম কোনটি?
titleA. প্রেস এ ছাপানো
titleB. কাঠের ব্লক এর ছাপার ইতিহাস
titleC. ১৫ শতকের ইউরোপ
titleD. চীন ও কোরিয়ায় ছাপানো প্রথমদিককার বই
উত্তর: titleA
যদিও আইনস্টাইনকে এই তত্ত্বের জনক বলা হয়, জার্মান গণিতবিদ ডেভিড হিলবার্ট আইনস্টাইনের আগে একটা আর্টিকেল প্রকাশ করেন। ফলে আইনস্টাইনের উপর রচনাচুরির অপবাদ আসে, এবং এটাকে আইনস্টাইন-হিলবার্ট ক্ষেত্রতত্ত্ব নাম দেয়ার কথা বলে। কেউ কেউ এটাও বলেছিলেন আইনস্টাইন আগেই সঠিক সমীকরণ বানান ও হিলবার্ট তার নিজের কাজ সংশোধন করেন তার নিজের নাম যুক্ত করতে। শেষে এটা বলা হয় যে, আইনস্টাইন প্রথমে সঠিক ক্ষেত্রতত্ত্ব আবিষ্কার করেন, যদিও হিলবার্ট পরে স্বাধীনভাবেই তা আবিষ্কার করেন। যাই হোক, অন্যরা ঠিকই এ বিষয়ে সমালোচনা করেন।
সঠিক অনুচ্ছেদ শিরোনাম কোনটি?
titleA. বিকল্প তত্ত্ব
titleB. আইনস্টাইন ও হিলবার্ট
titleC. স্যার আর্থার এডিংটন
titleD. সাধারন আপেক্ষিকতার সৃষ্টি
উত্তর: titleB
কন্দমূল বিহীন পরিপূর্ণ নিরামিষ আহার ভক্ষণই হল জৈন রীতির বৈশিষ্ট্য। শ্বেতাম্বররা খাবার রান্না করেন না, গৃহস্থের বাড়ি থেকে সংগৃহীত ভিক্ষাসামগ্রীই ভক্ষণ করেন। দিগম্বর সাধুরা দিনে কেবল একবার খাবার গ্রহণ করেন। এদের কেউই খাদ্যের জন্য কখনও ভিক্ষা করেন না, কিন্তু একজন জৈন সাধু একজন গৃহস্থের খাবার গ্রহণ করতে পারেন, যদি সেই গৃহস্থ নিজে তার মন ও শরীরের দিক থেকে পবিত্র হন এবং সম্পূর্ণ নিজের ইচ্ছায়, নির্দিষ্ট প্রথামাফিক তিনি খাবার সরবরাহ করতে পারেন। এইসময়ে, সাধু দণ্ডায়মান অবস্থায়, শুধু পরিমিত খাদ্য গ্রহণ করেন। অনশন (অর্থাৎ, খাদ্য ও পেয় পরিহার) জৈন আধ্যাত্মিকতার একটি দৈনন্দিন অঙ্গ। অনশন এক দিন অথবা তার বেশি, এমনকি একমাস ব্যাপীও চলতে পারে। নিজেদের শরীরের প্রতি যত্নবান হওয়ায় কিছু সাধু ওষুধ এবং হাসপাতাল পরিহার করেন।

সঠিক অনুচ্ছেদ শিরোনাম কোনটি?
titleA. লুথারপন্থা
titleB. অ্যাঙ্গলীয়পন্থী
titleC. আহারাভ্যাস
titleD. পশ্চিমী খ্রিস্টানত্ব
উত্তর: titleC
ইরাকের সবচেয়ে জনপ্রিয় খেলা ফুটবল। আজ অনেক ইরাকী গ্রামের নিজস্ব ফুটবল দল রয়েছে এটি অস্বাভাবিক কিছু নয়। ইন্দোনেশিয়ার জাকার্তায় অনুষ্ঠিত ২০০৭ এএফসি এশিয়ান কাপের ফাইনালে সৌদি আরবকে পরাজিত করে ইরাক জাতীয় ফুটবল দল চ্যাম্পিয়ন হয়। ২০০৬ সালে কাতারের দোহায় অনুষ্ঠিত ২০০৬ এশিয়ান গেমসের ফুটবলে ইরাক ফিফা বিশ্বকাপের সেমিফাইনালে খেলা দক্ষিণ কোরিয়াকে হারিয়ে ফাইনালে পৌঁছে এবং শেষ পর্যন্ত রানার্সআপ হয়ে রৌপ্য পদক অর্জন করে। গ্রীসের অ্যাথেন্সে অনুষ্ঠিত ২০০৪ গ্রীষ্মকালীন অলিম্পিকের ফুটবলে ইরাক চতুর্থ স্থান লাভ করে, ইতালি জাতীয় ফুটবল দল ১-০ গোলে ইরাককে হারিয়ে ব্রোঞ্জ পদক জিতে নেয়।

ইরাকের ফুটবলের নিয়ন্ত্রণকারী হলো ইরাক ফুটবল এসোসিয়েশন, এটি ইরাক জাতীয় ফুটবল দল এবং ইরাকী প্রিমিয়ার লীগ (যা দাওরি আল-নোকবা নামেও পরিচিত) নিয়ন্ত্রণ করে। এটি ১৯৪৮ সালে প্রতিষ্ঠিত হয় এবং ১৯৫০ সালে ফিফার এবং ১৯৭১ সালে এশিয়ান ফুটবল কনফেডারেশনের সদস্যপদ লাভ করে।

আল-শরতা (পুলিশ ক্লাব) ইরাকের ইতিহাসের বৃহত্তম ক্লাব হিসাবে বিবেচিত, তারা ২০১৩ এবং ২০১৪ দু্বছরই লীগে চ্যাম্পিয়ন হয় এবং তারা একবার আরব চ্যাম্পিয়ন্স লীগের শিরোপাও জয় করে, তারা ১৯৮২ সালে এটিতে চ্যাম্পিয়ন হয়। অন্যান্য বড় ক্লাবগুলির মধ্যে আছে আল-কোওয়া আল-জাওইয়া, আল-জাওরা, এরবিল এসসি, দুহোক এসসি, আল তালাবা এবং নাজাফ এফসি। ইরাকের বেশিরভাগ খেলোয়াড় পুরুষ হলেও, ইতিমধ্যে দেশটিতে মহিলাদের জন্য ফুটবল, বাস্কেটবল এবং ভলিবল খেলা উন্মুক্ত হয়েছে। সম্প্রতি, দৃষ্টান্তস্বরূপ ইরাক প্রথম জাতীয় মহিলা ফুটবল দল মাঠে নামিয়েছে।

সঠিক অনুচ্ছেদ শিরোনাম কোনটি?
titleA. পটভূমি
titleB. ফুটবল
titleC. কুস্তি
titleD. বাস্কেটবল
উত্তর: titleB
সেতুটি ক্যাণ্টিলিভার এবং গার্ডারে নির্মিত যার উভয় দিক থেকে যান চলাচল করতে পারে। সেতুটির ১৩টি স্প্যানের মধ্যে দুটি স্প্যানের দৈর্ঘ্য ২৪.২৫ মিটার (৭৯ ফুট ৭ ইঞ্চি), একটি স্প্যানের দৈর্ঘ্য ৪৮.৩ মিটার (১৫৮ ফুট ৬ ইঞ্চি), নয়টি স্প্যানের দৈর্ঘ্য ৮৭ মিটার (২৮৫ ফুট ৫ ইঞ্চি) এবং বাকি একটি স্প্যানের দৈর্ঘ্য ১৮.২ মিটার (৫৯ ফুট ৯ ইঞ্চি)। সেতুর মূল সড়কপথের দৈর্ঘ্য ৭.২ মিটার (২৩ ফুট ৭ ইঞ্চি)। সেতুটির স্থাপনা নদীতলে গেঁথে দেওয়া আরসিসি প্রকোষ্ঠ এবং পাইলের উপর করা হয়েছে। সেতুটির পিলার এবং ভারবাহী স্তম্ভগুলো নির্মিত হয়েছে আরসিসি দিয়ে। ষড়ভুজ আকৃতির সেতুটির একেকটি ভারবাহী স্তম্বের দৈর্ঘ্য ১১ মিটার (৩৬ ফুট ১ ইঞ্চি) এবং প্রস্থ ৩.২ মিটার (১০ ফুট ৬ ইঞ্চি)। পিলারের সাথে যুক্ত সেতুটির পার্শ্ব দেয়াল আরসিসি দিয়ে তৈরি। আরসিসি পোস্ট প্রকৃতির মেঘনা সেতুর রেলিং স্টিলের তৈরি। সেতুটির উভয়দিকে হাঁটার জন্য ০.৮০ মিটার (২ ফুট ৭ ইঞ্চি) প্রস্থ পায়ের চলার পথ (ফুটপাথ) রয়েছে। সেতুটিতে পানি নিষ্কাশনের ব্যবস্থা রয়েছে।

সঠিক অনুচ্ছেদ শিরোনাম কোনটি?
titleA. অবস্থান
titleB. অর্থনৈতিক প্রভাব
titleC. ইতিহাস
titleD. স্থাপত্য
উত্তর: titleD
সাধারণত ডাউনলোডকৃত ফাইল বা নেটওয়ার্ক সেবার দুর্বলতার মাধ্যমে এরা কোনো ব্যবস্থায় অনুপ্রবেশ করে এবং ট্রোজান হিসেবে সংখ্যাবৃদ্ধি করে। এরপর প্রোগ্রামটি একটি পেলোড রান করে যা কিনা সাধারণত একটি স্কেয়ারওয়্যার প্রোগ্রাম রূপে আবির্ভূত হয়। পেলোড হয়তো কোনো সত্তা (যেমন - আইন প্রয়োগকারী সংস্থা) কর্তৃক জাল সতর্কবাণী দেখাবে যে, আপনার সিস্টেম অবৈধ ক্রিয়াকলাপ করতে ব্যবহার করা হয়েছে এবং আপনার সিস্টেমে অবৈধ কনটেন্ট আছে যেমন - পর্নোগ্রাফি, পাইরেটেড সফটওয়্যার বা মিডিয়া ফাইল অথবা মাইক্রোসফট উইন্ডোজের পাইরেটেড সংষ্করণ।

কিছু পেলোড সরল অ্যাপলিকেশন দিয়ে গঠিত যা এমনভাবে নকশা করা হয়েছে যে, মুক্তিপণ না দেওয়া পর্যন্ত তা সিস্টেমকে তালাবদ্ধ করে রাখে অথবা ব্যবহারকারীর সিস্টেমে প্রবেশগম্যতা সীমাবদ্ধ করে দেয়। সাধারণত এটি করা হয় উইন্ডোজ শেলে নিজেকে স্থাপন করার মাধ্যমে, এমনকি সিস্টেমের মাস্টার বুট রেকর্ড এবং/অথবা পার্টিশন টেবিল পরিবর্তন করার মাধ্যমে; যা কিনা মুক্তিপণ না দেওয়া পর্যন্ত অপারেটিং সিস্টেম বুট করার প্রক্রিয়াকে ব্যাহত করে রাখে। কিন্তু বর্তমানে সবচেয়ে আধুনিক শ্রেণীর পেলোড হল সেগুলো যা শক্তিশালী এনক্রিপ্টশন ব্যবহার করে ব্যবহারকারীর সিস্টেমের সকল ফাইলকে এনক্রিপ্ট করে ফেলে। ম্যালওয়্যালটি এমনভাবে ফাইলসমূহকে এনক্রিপ্ট করে যে, ক্ষতিকারক প্রোগ্রামটির লেখকের কাছে সংরক্ষিত ডিক্রিপশন কী ছাড়া ফাইলগুলো পড়া সম্ভব হয় না।

র‍্যানসমওয়্যার মুছে ফেলার জন্য ব্যবহারকারীর কাছ থেকে এভাবে জোরপূর্বক মুক্তিপণ আদায় করা হয় এবং সব সময় আক্রমণকারীর লক্ষ্য থাকে যেন অর্থ পরিশোধের ঘটনাটি ভার্চুয়াল জগতে ঘটে। র‍্যানসমওয়্যার মুছে ফেলার প্রক্রিয়াটি দুই ভাবে ঘটতে পারে। মুক্তিপণ আদায়ের পর হয় ব্যবহারকারীকে একটি প্রোগ্রাম সরবরাহ করা হবে যা ফাইলগুলোকে ডিক্রিপ্ট করে দিবে অথবা ব্যবহারকারীর কাছে একটি আনলক কোড পাঠানো হবে যা পেলোডের কাজকে পূর্বাবস্থায় ফিরিয়ে নিয়ে যাবে। কিন্তু কিছু কিছু সময় এমনটি নাও ঘটতে পারে। র‍্যানসমওয়্যারকে কাজ করানোর জন্য আক্রমণকারীর এমন একটি অর্থ পরিশোধ পদ্ধতি দরকার যার ব্যবহার সহজ এবং যা সহজে ট্রেস করা যায় না। র‍্যানসমওয়্যারের জন্য বহুল ব্যবহৃত অর্থ পরিশোধন পদ্ধতি হল ওয়্যার ট্রান্সফার, প্রিমিয়াম-রেট টেক্সট বার্তা, অনলাইন পেমেন্ট ভাউচার সেবা যেমন ইউক্যাশ অথবা পেসেফকার্ড এবং ডিজিটাল মুদ্রা বিটকয়েন।

সঠিক অনুচ্ছেদ শিরোনাম কোনটি?
titleA. উল্লেখযোগ্য কিছু উদাহরণ
titleB. নন-এনক্রিপ্টিং র‍্যানসমওয়্যার
titleC. রেভেটন
titleD. ক্রিয়াপ্রণালী
উত্তর: titleD
সাদা মন্ত্রী ডি১ থেকে শুরু হয়, কালো মন্ত্রী ডি৮ থেকে শুরু হয়। দাবাবোর্ডটি সঠিকভাবে কেন্দ্র করে, সাদা মন্ত্রী একটি সাদা বর্গ থেকে শুরু হয় এবং কালো মন্ত্রী একটি কালো বর্গ থেকে শুরু হয় — এইভাবে স্মৃতিবর্ধনবিদ্যায় "মন্ত্রী তার রঙ পায়", "[তার] [নিজের] রঙে মন্ত্রী", বা "পোশাকটি [রানী গুটির] জুতাগুলির [বর্গের] সাথে মেলে।"

মন্ত্রীকে কোনও সরলরেখায় উল্লম্বভাবে, অনুভূমিকভাবে বা ত্রিভুজের মতো বহু সংখ্যক বর্গে সরানো যেতে পারে, এইভাবে নৌকা এবং হাতির চালগুলিকে একত্রিত করে। কোনও শত্রুর গুটি যেখানে ছিল মন্ত্রী তা দখল করে ক্যাপচার করে। 

সঠিক অনুচ্ছেদ শিরোনাম কোনটি?
titleA. গুটির মান
titleB. রানির ত্যাগ
titleC. ইউনিকোড
titleD. বসানো এবং আন্দোলন
উত্তর: titleD
জলঢাকা উপজেলা সদর হতে পূর্ব দিকে অবস্থিত এ ইউনিয়নের মোট আয়তন ২৪.৫ বর্গকিলোমিটার। শৌলমারী ইউনিয়নের উত্তর পাশে ডাউয়াবাড়া ও গোলমুন্ডা ইউনিয়ন, পূর্বে তিস্তা নদী ও নদীর ওপারে লালমনিরহাট জেলার কালীগঞ্জ উপজেলা, দক্ষিণে কৈমারী ইউনিয়ন এবং পশ্চিমে কৈমারী ইউনিয়ন ও জলঢাকা পৌরসভা অবস্থিত। তিস্তা ছাড়াও বুড়ি তিস্তা ঘাঘট নদী এ ইউনিয়নের উপর দিয়ে প্রবাহিত হয়েছে।

সঠিক অনুচ্ছেদ শিরোনাম কোনটি?
titleA. জনসংখ্যা
titleB. অর্থনীতি ও যোগাযোগ
titleC. প্রশাসনিক এলাকা
titleD. ভৌগলিক অবস্থান ও আয়তন
উত্তর: titleD
বাংলাদেশের সিলেট বিভাগের অধীনে সিলেট জেলার অন্তর্গত একটি উপজেলার নাম গোলাপগঞ্জ। এর অবস্থা ২৪.৮৬° উত্তর অক্ষাংশ ও ৯২.০২ পূর্ব দ্রাঘিমাংশে অবস্থিত। উপজেলার আয়তন আয়তন: ১০৫.৫৭ বর্গ মাইল,২৪৭ বর্গ কিলোমিটার বা ৬৭৫৬৯.৪৩ একর। এই উপজেলার উত্তরে সিলেট সদর উপজেলা, জৈন্তাপুর উপজেলা ও কানাইঘাট উপজেলা, দক্ষিণে ফেঞ্চুগঞ্জ উপজেলা ও বড়লেখা উপজেলা, পূর্বে বিয়ানীবাজার উপজেলা ও বড়লেখা উপজেলা, পশ্চিমে সিলেট সদর উপজেলা।

সঠিক অনুচ্ছেদ শিরোনাম কোনটি?
titleA. বীর প্রতীক
titleB. প্রশাসনিক এলাকা
titleC. বিবিধ
titleD. অবস্থান
উত্তর: titleD
২০১১ সালের জনগণনার হিসেব অনুসারে, পূর্ব সিয়াং জেলার জনসংখ্যা ৯৯,০১৯। এই জনসংখ্যা কিরিবাটি রাষ্ট্রের সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৬১৫তম। জেলার জনঘনত্ব । ২০০১-২০১১ দশকের জনসংখ্যা বৃদ্ধির হার ১৩.৩%। জেলার লিঙ্গানুপাতের হার প্রতি ১০০০ পুরুষে ৯৬২ জন নারী। জেলার সাক্ষরতার হার ৭৩.৫৪%.

আদি উপজাতির নানা গোষ্ঠী এই জেলার নানা প্রান্তে বাস করে। স্থানীয় উপজাতির মানুষরা দোনয়ি-পোলো ধর্মাবলম্বী। তবে এদের অল্প একটি অংশ খ্রিস্টধর্মে দীক্ষিত হয়েছে।

সঠিক অনুচ্ছেদ শিরোনাম কোনটি?
titleA. বিভাগ
titleB. ভাষা
titleC. জনপরিসংখ্যান
titleD. ভূগোল
উত্তর: titleC
"শর্মিষ্ঠা"র পরে ১৮৬০ সালে মাইকেল রচনা করেন "একেই কি বলে সভ্যতা" ও "বুড়ো শালিকের ঘাড়ে রোঁ" নামে দুটি প্রহসন। এই প্রহসন দুটি তার দুটি শ্রেষ্ঠ নাট্যরচনা। প্রথম নাটকটির বিষয় ছিল ইংরেজি শিক্ষিত নব্য বাবু সম্প্রদায়ের উচ্ছৃঙ্খলতা ও দ্বিতীয়টির বিষয় ছিল সনাতনপন্থী সমাজপতিদের নৈতিক চরিত্রের অধঃপতন। এই নাটকে মাইকেলের পর্যবেক্ষণ শক্তি, সমাজবাস্তবতাবোধ ও কাহিনী, চরিত্র ও সংলাপ রচনায় কুশলতা বিশেষ প্রশংসা লাভ করে। কিন্তু নাটকের বিষয়বস্তু নব্য ও সনাতনপন্থী উভয় সমাজকেই বিক্ষুব্ধ করে তুলেছিল। তাই বেলগাছিয়া রঙ্গমঞ্চে নাটকটি অভিনীত হওয়ার কথা থাকলেও, শেষপর্যন্ত তা হয় নি। এতে মাইকেল খুবই হতাশ হয়েছিলেন এবং পরবর্তীকালে প্রহসন রচনা থেকে নিজেকে গুটিয়ে নিয়েছিলেন।

সঠিক অনুচ্ছেদ শিরোনাম কোনটি?
titleA. "একেই কি বলে সভ্যতা" ও "বুড়ো শালিকের ঘাড়ে রোঁ"
titleB. ভাষাগত দক্ষতা
titleC. সাহিত্য জীবনের অনুপ্রেরণা
titleD. দাম্পত্য জীবন
উত্তর: titleA
১৯৫৩ সালে মার্কিন যুক্তরাষ্ট্রের প্রযুক্তিগত সহায়তায় পূর্ব এবং পশ্চিম পাকিস্তানে চালু হওয়া "গ্রাম কৃষি ও শিল্প উন্নয়ন" (ভি-এইড) প্রোগ্রামের ব্যর্থতা নেমে আসে । ভি-এইড পল্লী উন্নয়নের ক্ষেত্রে নাগরিকদের অংশগ্রহণ করার জন্য প্রচার সরকারী পর্যায়ে করা হয়েছিল। 

খান যুক্তি দিয়েছিলেন যে কুমিল্লার দ্রুত বিকাশের জন্য তার গ্রামগুলির কৃষকদের অবশ্যই তাদের উত্পাদন এবং বিক্রয় দ্রুত প্রসারিত করতে সক্ষম হতে হবে। তারা যে প্রধান প্রতিবন্ধকতার মুখোমুখি হয়েছিল তারা হ'ল স্থানীয় অবকাঠামো, বিশেষত রাস্তা, বাঁধ এবং সেচ । তবে এই অবকাঠামো তৈরির জন্য সরকারের কাছে সম্পদ ছিল। কিন্তু খান যুক্তি দিয়েছিলেন সমস্যাটির সমাধান হবে না। একবার নির্মিত হয়ে গেলে অবকাঠামো নিয়মিত বজায় রাখতে হবে। ব্যবহারকারীদের গ্রহণ এবং ভবিষ্যদ্বাণী করতে পারে এমন নিয়মের ভিত্তিতে এর সুবিধাগুলি অবশ্যই কার্যকরভাবে পরিচালনা করতে হবে। খান ভেবেছিলেন যে এ জাতীয় স্থানীয় রক্ষণাবেক্ষণ ও পরিচালনায় সক্ষম 'মজবুত স্থানীয় প্রতিষ্ঠান' গড়ে তোলা জরুরি। 

সে কারণে, জনগণের তৃণমূলের সহযোগিতামূলক অংশীদারিত্বের নীতির ভিত্তিতে কুমিল্লা মডেল কৃষি ও পল্লী উন্নয়নকে উদ্দীপিত করার জন্য একটি পদ্ধতি তৈরি করে। খান জার্মান সমবায় অগ্রগামী ফ্রিডরিচ উইলহেল্ম রাইফেইসেনের কাছ থেকে তাঁর মডেলটির সমবায় উন্নয়নের দিকটির জন্য অনুপ্রেরণা পেয়েছিলেন, যার গ্রামীণঋণ ইউনিয়নগুলি মূলত অশিক্ষিত সম্প্রদায়ের প্রতিষ্ঠান গঠনের প্রাথমিক উদাহরণ ছিল।

সঠিক অনুচ্ছেদ শিরোনাম কোনটি?
titleA. কুমিল্লার অভিজ্ঞতা থেকে শিক্ষণীয়
titleB. সমস্যাসমূহ
titleC. লক্ষ্য এবং উদ্দেশ্য
titleD. বাস্তবায়ন
উত্তর: titleC
২০১২ সালের ২ আগস্ট চেলসি থেকে লোনে জার্মান ক্লাব অয়েডার ব্রেমেন আসে কেভিন। ১৫ সেপ্টেম্বর দলের হয়ে ১ম গোল করেন। অয়েডার ব্রেমেনের হয়ে চমৎকার ফর্মে ছিলেন তিনি। ১৫ সেপ্টেম্বরে ডি ব্রুইন হ্যানোভারের বিপক্ষে ১১ গজ দুর থেকে একটি গোল করেন, ম্যাচটি ৩-২ গোলে হেরে যায় অয়েডার ব্রেমেন। ১৮ নভেম্বরে এর পরবর্তি ম্যাচে ভিএফবি স্টুর্টগার্টের সাথে ২-২ গোলে ড্র হওয়া ম্যাচে কেভিন ডি ব্রুইন একটি গোল করেন।

২০১৩ সালের ৪ মে বায়ার্ন মিউনিখের বিপক্ষে একটি গোল করেন, ম্যাচটিতে উলসবার্গকে ৬-১ গোলে হারায় বায়ার্ন মিউনিখ।

সঠিক অনুচ্ছেদ শিরোনাম কোনটি?
titleA. ২০১৫-১৬ মৌসুম
titleB. চেলসি
titleC. অয়েডার ব্রেমেন (লোন))
titleD. চেলসিতে ফেরা
উত্তর: titleC
ক্রিয়াতন্ত্র শ্রেণীটি একটি বৃহদায়তন উপশাখা। এটি খ্রিস্টীয় ২য় থেকে ৬ষ্ঠ শতাব্দীর মধ্যবর্তী সময়ে রচিত হয়েছিল। এগুলিতে অনুষ্ঠানগুলির উপর আলোকপাত করা হয়েছে। প্রতিটি তন্ত্র একজন বুদ্ধ বা বোধিসত্ত্বের উপর চরিত এবং অনেকগুলিই ধারণীর ভিত্তিতে রচিত। এগুলির মধ্যে উল্লেখযোগ্য "মহামেঘ সূত্র", "আর্য-মঞ্জুশ্রী-মূল-কল্প", "সুবাহু-পরিপ্রচ্ছ সূত্র" ও "অপরিমিতায়ুর্জ্ঞানহৃদয়ধারণী"। এছাড়াও এই শ্রেণী প্রজ্ঞাপারমিতাহৃদয় সহ কিছু কিছু মহাযান ধর্মগ্রন্থ দেখা যায়। কোনো কোনো সংস্করণে তিপিটকের অন্তর্গত কিছু ধর্মগ্রন্থের পাঠও দেখা যায়।
সঠিক অনুচ্ছেদ শিরোনাম কোনটি?
titleA. পূর্ব এশীয় বৌদ্ধধর্মে
titleB. ক্রিয়াতন্ত্র
titleC. দীর্ঘ কথোপকথন
titleD. সংযুক্ত কথোপকথন
উত্তর: titleB
২০১১ সালের আদমশুমারি অনুযায়ী আদ্রা শহরের আদ্রা, আররা ও কাঁটা রঙ্গুরী অঞ্চলের মোট জনসংখ্যা ছিল ৪১৬৩৩।

ভারতের ২০০১ সালের আদমশুমারি অনুসারে আর্দ্রা এর জনসংখ্যা হল ২২,০৩০ জন।

আদ্রা শহরের সাক্ষরতার হার ৭৩%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে আদ্রা এর সাক্ষরতার হার বেশি।

আদ্রা এর জনসংখ্যার ১০% হল ৬ বছর বা তার কম বয়সী।
সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. পর্যটন
titleC. শিক্ষা
titleD. ভৌগোলিক উপাত্ত
উত্তর: titleA
চট্টগ্রাম বন্দরে অপারেশন পরিচালিত হয় ১৫ আগস্ট মধ্যরাতে অর্থাৎ ১৬ আগস্ট প্রথম প্রহরে। হরিনা ক্যাম্প থেকে আগত ৬০ জনের দলকে ২০ জন করে তিন ভাগে বিভক্ত করা হয়। ১ ও ২ নং দল তাদের পূর্ব পরিকল্পনা মোতাবেক ভিন্ন ভিন্ন পথ ধরে চট্টগ্রামের নির্দিষ্ট বেইজ ক্যাম্পের উদ্দেশ্যে যাত্রা করে এবং ১৪ আগস্ট তারা প্রথম গানের সংকেত পায়। এই সংকেত পাবার পর তারা অস্ত্রশস্ত্র নিয়ে কর্ণফুলী নদীর পূর্বতীরে চরলক্ষ্যায় তাদের বেইজ ক্যাম্পে পৌছায়। ৩য় দলটির তখনো কোন খবর পাওয়া যায় নি। এরপর ১৫ আগস্ট তারা ট্রানজিস্টারে চূড়ান্ত সংকেত পায়, এবং অপারেশনের সকল প্রস্তুতি সম্পন্ন করে। এ অপারেশনে ৩১ জন কমান্ডো যোদ্ধা অংশ নেয়। ১৬ আগস্ট প্রথম প্রহরে রাত ১টায় নৌ-কমান্ডোরা তাদের অপারেশনের জন্য যাত্রা করে। রাত ১টা ১৫ তে তারা পানিতে নেমে জাহাজের উদ্দেশ্যে সাঁতরানো শুরু করে, এবং বেশ দ্রুততার সাথে নিজ নিজ বাছাইকৃত টার্গেট জাহাজসমূহের গায়ে মাইন লাগিয়ে সাঁতার কেটে সরে পরে। রাত ১টা ৪০ মিনিটে প্রথম বিস্ফোরণ ঘটে। তারপর একে একে সব গুলো মাইন বিস্ফোরিত হয়। এ সফল অপারেশনে তিনটি বড় অস্ত্রবাহী জাহাজ এবং বড় জাহাজ গুলো হলোঃ

সঠিক অনুচ্ছেদ শিরোনাম কোনটি?
titleA. মংলা সমুদ্র বন্দর অপারেশন
titleB. চট্টগ্রাম সমুদ্র বন্দর অপারেশন
titleC. অপারেশন হটপ্যান্ট
titleD. ক্ষয়ক্ষতির পরিমাণ
উত্তর: titleB
মনের দর্শনে বিকশিত ধারণাগুলি দ্বারা প্রভাবিত এমন অসংখ্য বিষয় রয়েছে। এর সুস্পষ্ট উদাহরণগুলি হ'ল মৃত্যুর প্রকৃতি এবং এর নির্দিষ্ট চরিত্র, আবেগের প্রকৃতি , উপলব্ধি এবং স্মৃতি । কোনও ব্যক্তি কী এবং তার পরিচয় কী সে সম্পর্কে প্রশ্নগুলির মনের দর্শন নিয়ে অনেক কিছুই রয়েছে। দুটি বিষয় রয়েছে যেগুলি মনের দর্শনের সাথে সম্পর্কিত হয়ে বিশেষ মনোযোগ জাগিয়ে তুলেছে: স্বাধীন ইচ্ছা এবং স্ব ।
সঠিক অনুচ্ছেদ শিরোনাম কোনটি?
titleA. রহস্যবাদ
titleB. জ্ঞানীয় বিজ্ঞান
titleC. মনের দর্শন সম্পর্কিত বিষয়গুলি
titleD. অভিজ্ঞ অভিজ্ঞতা দ্বৈততা
উত্তর: titleC
তিনি বহু পেশাগত ও সামাজিক সংগঠনের সাথেও নানাভাবে যুক্ত ছিলেন এবং ঢাকা বিশ্ববিদ্যালয় অধ্যাপনাকালীন বিভিন্ন গুরুত্বপূর্ণ দায়িত্ব পালন করেন, এরপর সিনট, সিন্ডিকেট সদস্য ছিলেন। তার রচিত অসংখ্য গবেষণা প্রবন্ধ দেশে ও বিদেশে বিভিন্ন পত্রপত্রিকায় ও জার্নালে প্রকাশিত হয়। ২৬ সেপ্টেম্বর ১৯৯৭ সালে তিনি মৃত্যুবরণ করেন।

সঠিক অনুচ্ছেদ শিরোনাম কোনটি?
titleA. জন্ম
titleB. ইতিহাস
titleC. কর্মজীবন
titleD. সফলতা
উত্তর: titleB
প্রাগ শহরের রেসলোভা স্ট্রীটের সেন্ট সিরিল চার্চে কুবিশ ও গাবচিককে খুজে পাওয়া যায়। চেকোস্লোভাকিয়ান বিপ্লবী দলের কারেল কুর্ডা'র বিশ্বাসঘাতকতায় নাৎসি সেনারা তাদের অবস্থান জেনে নেয়। ১৯৪২ এর ১৮ জুন এস এস ট্রুপস এর সাথে দীর্ঘ ছয় সাত ঘণ্টার রক্তক্ষয়ী যুদ্ধে কুবিশ জখম অবস্থায় ধরা পড়েন ও হসপিটালে মারা যান। যোসেফ গাবচিক, যোসেফ ভালচিক সহ বাকি বিপ্লবীরা আরো চার ঘণ্টা লড়াই করেন ও জীবিত অবস্থায় ধরা দেবার পরিবর্তে আত্মহত্যার পথ বেছে নিয়েছিলেন। এই যুদ্ধে ১৪ জন জার্মান মৃত ও ২১ জন ঘায়েল হয়। হেড্রিক হত্যার প্রতিশোধ হিসেবে নাজী সেনারা জ্যান কুবিশের পরিচিত, আত্মীয়, অল্প পরিচিত মোট ২৪ টি পরিবারকে কনসেন্ট্রেশন ক্যাম্পে পাঠায় ও হত্যা করে। ১৩০০০ হাজার মানুষকে সর্বমোট গ্রেপ্তার করে অত্যাচারা করা হয়। জ্যান কুবিশের প্রেমিকা আনা মলিনোভাকে মাউথআউসেন-গুসেন কনসেন্ট্রেশন ক্যাম্পে পাঠানো হয় ও মেরে ফেলা হয়।

সঠিক অনুচ্ছেদ শিরোনাম কোনটি?
titleA. হেড্রিক হত্যা
titleB. প্রারম্ভিক জীবন
titleC. মৃত্যু
titleD. চলচ্চিত্র
উত্তর: titleC
চৈতন্য সিংহও ধার্মিক রাজা ছিলেন। কিন্তু তাকেও প্রতিকূল পরিস্থিতির সম্মুখীন হতে হয়। তিনি ধর্মকর্ম নিয়ে এতই ব্যস্ত থাকতেন যে, প্রশাসনিক কাজকর্ম কিছুই দেখতেন না। এরই সুযোগ নিয়ে দামোদর সিংহ নামে তার এক জ্ঞাতিভাই ক্ষমতা দখলের চেষ্টা করেন। তিনি মুর্শিদাবাদের দরবারে নিজের যোগ্যতা প্রমাণে সমর্থ হন। প্রথমে সিরাজদ্দৌলা তাকে নিজ বাহিনী ধার দেন। কিন্তু তিনি বিষ্ণুপুর দখলে অসমর্থ হন। ইংরেজদের হাতে সিরাজের পরাজয়ের পর মীর জাফর দামোদর সিংহকে আরও শক্তিশালী বাহিনী ধার দেন। এইবার তিনি বিষ্ণুপুর দখল করতে সমর্থ হন। চৈতন্য সিংহ মদন গোপালের বিগ্রহ নিয়ে কলকাতায় পালিয়ে আসেন। এরপর রাজ্যের মালিকানা নিয়ে বহুদিন মামলা মোকদ্দমা চলে। এই মামলা চালাতে গিয়ে বিষ্ণুপুর রাজ পরিবারের পতন সম্পূর্ণ হয়। শেষে ১৮০৬ সালে রাজস্ব বাকি রাখার দায়ে রাজ্য বিক্রি হয়ে যায় এবং বর্ধমানের রাজা সমগ্র এস্টেটটি কিনে নেন।

সঠিক অনুচ্ছেদ শিরোনাম কোনটি?
titleA. চৈতন্য সিংহ
titleB. আর্যীকরণ
titleC. দুর্জন সিংহ
titleD. আদিমল্ল
উত্তর: titleA
ব্যক্তিগত জীবনে সিরাজুল হক জাহানারা হককে বিয়ে করেন। তিনি ছিলেন দুই ছেলে ও এক মেয়ের জনক। বর্তমান বাংলাদেশ আওয়ামী সরকারের আইনমন্ত্রী অ্যাডভোকেট আনিসুল হক তাঁর সন্তান।

সিরাজুল হক ছিলেন জাতির জনক বঙ্গবন্ধু শেখ মুজিবুর রহমানের সহপাঠী। একই সঙ্গে পড়েছেন কলকাতার প্রেসিডেন্সি কলেজে। বঙ্গবন্ধুর সঙ্গে ব্যক্তিগত সম্পর্কও ছিল মধুর, সিরাজুল হকের ডাক নাম বাচ্চু। বঙ্গবন্ধুর ডাক নাম খোকা। দুজনের মধ্য সম্বোধন ছিল ডাক নামেই। সিরাজুল হক হাজী মুহাম্মদ মহসিন বৃত্তি পেয়েছিলেন। তা দিয়েই তিনি লেখাপড়া করেছেন।

সঠিক অনুচ্ছেদ শিরোনাম কোনটি?
titleA. জন্ম ও প্রাথমিক জীবন
titleB. মৃত্যু
titleC. ব্যক্তিগত জীবন
titleD. রাজনৈতিক ও কর্মজীবন
উত্তর: titleC